**แผนการจัดการเรียนรู้**

**กลุ่มสาระการเรียนรู้ภาษาไทย โรงเรียนสาธิตมหาวิทยาลัยราชภัฏสวนสุนันทา**

**รายวิชา ภาษาไทยพื้นฐาน (ท๒๑๑๐๑) ภาคเรียนที่ ๑ ปีการศึกษา ๒๕๖๕หน่วยการเรียนรู้ที่ ๒ เรื่อง โคลงโลกนิติ ชั้นมัธยมศึกษาปีที่ ๑**

**แผนการจัดการเรียนรู้ที่ ๓ เรื่อง รู้คำนำไปใช้ เวลาเรียน ๑ ชั่วโมง ผู้สอน**

**มาตรฐานการเรียนรู้ / ตัวชี้วัด**

ท ๑.๑ ม ๑/๔

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหาในการดำเนินชีวิตและมีนิสัยรักการอ่าน

ตัวชี้วัด ข้อ ๔ ระบุและอธิบายคำเปรียบเทียบ และคำที่มีหลายความหมายในบริบทต่างๆ จากการอ่าน

**เป้าหมายการเรียนรู้**

๑. นักเรียนสามารถบอกความหมายของคำศัพท์ในโคลงโลกนิติได้

๒. นักเรียนสามารถเขียนความหมายของคำศัพท์ในโคลงโลกนิติได้

๓. นักเรียนมีระเบียบวินัยในการเขียน

**สาระสำคัญ**

คำศัพท์ หนึ่งคำอาจจะมีหลายความหมาย หรือพูดอีกอย่างหนึ่งว่าคำศัพท์แต่ละคำมีความหมายได้หลายนัย โดยความหมายจะแตกต่างกันไปตามบริบท ด้วยสาเหตุนี้จึงทำให้เกิดปัญหาในการแปลความหรือการถอดคำประพันธ์ หากไม่พิจารณาดูบริบทให้ดีก็อาจเกิดการแปลความหมายผิดพลาดขึ้นได้

**สาระการเรียนรู้**

๑. ความสำคัญของการแปลคำศัพท์

๒. ความหมายของคำศัพท์

**กระบวนการจัดการเรียนรู้**

**ขั้นนำ**

๑. ครูสุ่มนักเรียน ๕ คน เลือกคำศัพท์ยากจากเรื่องโคลงโลกนิติ มาคนละ ๑ คำ แล้วอ่านให้เพื่อนฟัง จากนั้นถามนักเรียนว่า คำศัพท์ยากที่นักเรียนเลือกนั้น มีนักเรียนคนใดทราบความหมายหรือไม่ หากทราบ บอกความหมาย ของคำนั้นให้เพื่อฟัง แต่หากไม่มีนักเรียนคนใดทราบ ครูเป็นผู้เฉลย

๒. ครูนำเข้าสู่บทเรียนโดยการสรุปความรู้จากที่นักเรียนได้บอกความหมายของคำศัพท์

**ขั้นสอน**

๑. ครูบรรยายความรู้เรื่อง ความสำคัญของการแปลคำศัพท์

๒. ครูสอนการแปลคำศัพท์ ให้เข้ากับบริบทของบทประพันธ์ เนื่องจากคำศัพท์หนึ่งคำย่อมมีได้หลายความหมาย ดังนั้นครูจึงอธิบายความรู้ในการแปลศัพท์เพื่อให้แปลได้อย่างถูกต้องและเข้ากับบริบทของบทประพันธ์

๓. ครูมอบหมายบทประพันธ์จากเรื่องโคลงโลกนิติให้นักเรียน คนละ ๑ บท เพื่อให้หาคำศัพท์ยาก โดยไม่กำหนดจำนวนคำ เรียงตามลำดับเลขที่ตั้งแต่เลขที่ ๑-๕๐

๔. นักเรียนนำสมุดขึ้นมาจดคำศัพท์จากที่เพื่อนหา ตามที่ได้รับหน้าที่หาคำศัพท์เมื่อถึงบทของตนเองจะต้องอ่านคำศัพท์ให้เพื่อนจดตาม โดยเรียงลำดับจากเลขที่ ๑ บทที่ ๑ ไปจนถึงเลขที่ ๕๐ บทที่ ๕๐ (บทใดที่ไม่มีคำศัพท์ยาก นักเรียนต้องหาให้ได้อย่างน้อย ๑ คำ)

๕. ครูมอบหมายงานให้นักเรียนไปค้นหาความหมายคำศัพท์ เป็นการบ้านแล้วนำมาส่งให้ ชั่วโมงถัดไป

**ขั้นสรุป**

๑. ครูและนักเรียนร่วมกันอภิปราย สรุปความรู้เรื่อง ความสำคัญของการแปลศัพท์ และทบทวนความหมายของคำศัพท์บางคำ

**สื่อการเรียนรู้**

สถาบันพัฒนาคุณภาพวิชาการ (พว.). ๒๕๕๘. **หนังสือเรียนรายวิชาภาษาไทยพื้นฐาน วรรณคดีและวรรณกรรม ชั้นมัธยมศึกษาปีที่๑.** กรุงเทพฯ:พัฒนาคุณภาพ

**การวัดและการประเมินผล**

**การวัดประเมินผล**

๑. ประเมินการแปลศัพท์

๒. ระเบียบวินัยในการเขียน

**เครื่องมือวัดและประเมินผล**

๑. แบบประเมินการแปลศัพท์

**แหล่งการเรียนรู้**

สถาบันพัฒนาคุณภาพวิชาการ (พว.). ๒๕๕๘. **หนังสือเรียนรายวิชาภาษาไทยพื้นฐาน วรรณคดีและวรรณกรรม ชั้นมัธยมศึกษาปีที่๑.** กรุงเทพฯ:พัฒนาคุณภาพวิชาการ (พว.).

ห้องสมุด

อินเตอร์เนต

**บันทึกผลหลังการจัดกิจกรรมการเรียนรู้**

**ผลการจัดกิจกรรมการเรียนรู้**........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**ปัญหาที่พบ**

........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**แนวทางในการแก้ไขปัญหา**

........................................................................................................................................................................................................................................................................................................................................................................................................................................................................................................................................................................................................................................................................................................................ ..............................................................................................................................................................................

ลงชื่อ..........................................................ครูผู้สอน

(..........................................................................)

. ................../................../.................

**แบบประเมินการแปลศัพท์**

|  |  |  |  |  |
| --- | --- | --- | --- | --- |
| **การประเมิน** | **ดีมาก**  **( ๓ )** | **พอใช้**  **( ๒ )** | **ปรับปรุง**  **( ๑ )** | **ค่าน้ำหนัก**  **คะแนน** |
| ความถูกต้อง | นักเรียน บอกและเขียนความหมายของคำศัพท์ในโคลงโลกนิติได้ถูกต้องทุกคำ และเขียนสะกดคำตามหลักไวยากรณ์ได้อย่างถูกต้อง | นักเรียน บอกและเขียนความหมายของคำศัพท์ในโคลงโลกนิติได้ถูกต้องทุกคำ แต่ตอบผิดไม่เกิน ๑๐ คำ และเขียนสะกดคำตามหลักไวยากรณ์ได้อย่างถูกต้อง | นักเรียน บอกและเขียนความหมายของคำศัพท์ในโคลงโลกนิติได้ถูกต้องทุกคำ แต่ตอบผิดมากกว่า ๑๐ คำ | ๓ ( ) |
| ความครบถ้วน | นักเรียนเขียนความหมายของคำศัพท์ได้ครบถ้วน ทุกคำ | นักเรียนเขียนความหมายของคำศัพท์ขาดไป ไม่เกิน  ๒ คำ | นักเรียนเขียนความหมายของคำศัพท์ขาด มากกว่า ๒ คำขึ้นไป | ๒ ( ) |
| ระเบียบวินัยและความเรียบร้อย | สมุดมีความสะอาดเรียบร้อย ไม่มีรอย ขูด ลบ ขีดฆ่า | สมุดมีความสะอาดเรียบร้อย แต่มีรอย ขูด ลบ ขีด ฆ่า ๑-๓ ตำแหน่ง | สมุดมีรอย ขูด ลบ ขีด ฆ่า มากกว่า ๓ ตำแหน่งขึ้นไป | ๒ ( ) |
| รวม | | | |  |

**ระดับคะแนน**

๑๕ – ๒๑ คะแนน = ดีมาก

๘ – ๑๔ คะแนน = พอใช้

๑ – ๗ คะแนน = ปรับปรุง